經數: 一七一五

經名: 法華義記卷第四

頁數: 六一一

上              欄

1妙法蓮華經義記2卷第四

光3宅沙門法雲4述

5譬喩品第三

此品名目未應在此. 何以知之. 譬喩之意本

爲中根人譬說開三顯一. 但法說開三顯一

化上根人猶自未竟. 云何巳是譬喩說耶. 所

以題品在中者蓋 是出經者分卷令調故. 割

法說之餘安置此中. 不欲令卷有大小. 是

故移譬喩品名置第二卷初. 若實論品處正

從舍利弗白佛言世尊我今無復疑悔以下此

處方是譬喩品也. 若用此法說四段准下譬

說化中根人四段者. 亦應具四品. 第一正

法說之處卽應言法說品. 無異下化中根人

中譬喩品也. 若是領解段卽應言領解品.

無異下化中根人信解品也  若是述誠段卽

應言述誠品. 無異下化中根人有藥草品也.

若是受記段卽應言受記品. 無異下化中根

人有四大弟子受記品也. 今法說四段所以

無有如此品者有三義因緣. 其第一意正以

下類上. 下譬說中旣有四品今以下類上其

義可心. 若以上類下下亦應無四品. 是故

互相映發有無意趣自顯. 第二義言但法說

文句少故不復立四品. 第三義亦可是出經

者深取佛意止作二十七品. 于時時衆感悟

所宜如脫更立於時衆無益. 然他方異土亦

何□二十七品也. 但法說開三顯一化上根

中本有四段. 從此以下盡偈是第二段明上

中              欄

根舍利弗等領解也. 前判法說四段之中.

例開爲二今此領解段中有二者. 第一是經

家[&FFFF]#舍利弗得解之相. 第二正是舍利弗領

解之辭. 又就此兩段中各開爲二. 初經家

[&FFFF]#中有二者. 第一先明經家[&FFFF]#內心歡喜.

第二經家[&FFFF]#外形恭敬. 從卽起合掌下是也

而白佛言以下是第二正領解之辭亦有

二者. 第一是長行第二是偈頌也. 今且就

長行中自有三段. 第一正明舍利弗自陳得

解故歡喜. 第二從是我等咎非世尊也下竟

思惟取證□爲悔過自責也. 第三我從昔來

下訖長行結領解也. 又就此三段中各開爲

二. 又就各開爲二中初重例皆不開. 第二

重中例復各開爲二也. 今初段中二者. 第

一正領解第二從所以者何下擧昔日之憂形

釋今日之喜. 昔日旣有悔有疑故□憂. 今日

疑悔除故所以喜也. 就此第二釋中例皆開

二者. 第一擧昔日悔第二擧昔日疑. 所以者

何下竟失於如來無量知見. 是第一□爲擧

昔日之悔形釋今日之喜. 是則顯今日得解

之相. 何以知然. 昔日大品座時親見菩薩受

學大乘受記成佛. 而我不豫斯例悔不取大

可感可傷. 無量知見者卽是佛果. 然此佛果

是昔日所不取是所悔之事也. 從世尊我常

獨處下竟而見濟度是第二擧昔日疑形釋今

日喜. 旣實有大乘之法我等同入無生之理.

云何如來以小乘度我以大乘度彼. 此則以

理惑敎生此疑心也    第二悔過自責中二

者. 第一然是我等咎非世尊也正總悔過自

下              欄

責也. 第二所以者何以下擧別釋總悔過之

意. 昔日□言我等同入法性云何如來以小

乘度我以大乘度彼. 常怨世尊無平等心.

今日方知我自昔無堪受大乘心. 致使如來

方便說小也. 然此釋中例有二者. 第一先

明悔昔不取大. 第二明悔取小也. 今者第

一悔昔日不取大從所以者何下竟必得大乘

而得度脫者也. 所因者今據無上佛果望萬

行. 萬行是佛果家所因也. 復據萬行望大

乘敎大乘敎卽是萬行所因. 何以知然. □

由大乘敎故生萬行由萬行故感佛果. 今此

中言所因者6□□大乘敎作因也. 然三乘別

敎亦次第說. 鹿苑說四諦王舍城中說十二因

緣後說優婆塞戒經. 身子自言我昔日何不

待如來說大乘敎. 於中修行可不得大乘解.

而[&FFFF]#[&FFFF]#受三乘小敎. 此則悔昔日不取大也.

然我等不解方便此下是第二悔昔日取小

也. 我若解如來昔日敎是方便者豈復取小

*□由未解如來昔日方便權敎故仍於中信

受. 此則悔昔日取小也   第三結領解二

者. 第一我從昔來下竟每自悔責先結昔日

之憂. 第二而今從佛下結今日得解故喜例

有二者. 第一從而今從佛聞所未聞竟快得

安7隱此□爲惡事去故喜也. 第二今日乃知

眞是佛子下□爲好事來故喜. 昔日謂二乘

必不成佛不能紹繼佛種故非佛子. 今旣言

汝等所行是菩薩道必紹繼佛種故言8眞佛

子也   而說偈言向言正領解中有二. 第

一是長行此下是第二偈頌也. 但上長行中

經數: 一七一五

經名: 法華義記卷第四

頁數: 六一二

上              欄

本有三段. 一正自陳得解二悔過自責三結

領解也. 今就此二十五行半偈中分爲四段.

初有十一行半偈頌上長行中第一正自陳得

解也. 第二從我本著邪見下有五行偈頌上

第二悔過自責也. 第三從初聞佛所說下有

六行半偈頌義出不頌上長行. 上長行中直

明昔日疑悔形今日喜也. 不言今日有新.

疑除今此六行半偈正明今日疑除. 故知不

頌上長行. 第四聞佛柔軟音下兩行半偈頌

上長行中第三結領解也. 又上長行第一正

自陳得解中本有二. 初正自陳得解. 第二

擧昔日之憂形釋今日之喜. 今就十一行半

偈中亦分爲二. 初有兩行半頌上第一正領

解也. 第二從我處於山谷下有九行偈. 頌

第二擧昔日之憂形釋今日之喜也. 今就第

一兩行半偈中自有三階初有三句正頌上領

解. 上言而白佛言今從世尊聞此法音心懷

踊躍得未曾有也. 第二疑網皆已除下又有

三句明惑滅生解. 然惑滅生解必由佛. 是

故第三佛音甚希有一偈稱歎如來以結得解

也   我處於山谷此下九行偈頌第二擧昔

日之憂形釋今日之喜. 但上長行釋中本有

二. 第一擧昔之悔第二擧昔疑也. 今此九行

偈亦分爲二. 初有六行偈頌上昔之悔第二

有三行頌上昔日之疑也. 今就初六行頌悔

中自有三階. 初一行半偈先出生悔之處正

頌悔. 第二有三行出昔日所悔之法. 第三

有一行半結生悔心也. 今者第一上直言悔

未知在何處時生此疑悔. 今偈中旣廣是故

中              欄

出生疑悔之處. □在山谷林中宴坐行道于

時起疑悔之心生怨歎之意. 何以知然. 如

來昔日唯爲諸菩薩受記得佛不言. 聲聞得

佛. 由是義故生疑悔之心. 然在大衆中亦有

疑有悔山谷中亦有疑有悔. 悔我不心大乘

生疑謂言旣同入法性云何如來以小乘度我

以大乘度彼. 法性旣同不應有小大異. 此

則是以理惑敎. 又如來親說有三乘敎差別

法性之理何必是同. 此則是以敎惑理也.

今從多論聞在大衆中眼見耳聞菩薩勝事擧

揚大士德高行遠. 我旣不豫在斯例中. 于

時唯得起悔恨無暇得起疑惑之意. 若在山

林靜處于時多生疑惑之心也. 我等亦佛子

同入無漏法下有三行偈. 是第二出昔日所

悔之法也. 自有三意. 初偈明生說法利. 次

一偈明生三十二相等內外功德. 後偈明生

八十種好等內外功德. 我獨經行時下有一

偈半. 是第三擧山谷靜處及在大衆之中結

生悔心. 此則表靜處亦得起悔也. 我常於

日夜此下三行偈頌上擧昔疑形釋今日喜.

就此三行偈旣廣自分爲三階. 初一偈正頌

上昔日有疑也. 第二一偈出昔日所疑之事.

第三偈明今日得解故昔日疑除也. 今者第

一以敎惑理故言爲失也. 有時復以理惑敎

故言爲不失也. 是故言以理惑敎以敎惑理.

□□理敎1之間故言爲失爲不失此之謂也.

我常見世尊稱歎諸菩薩一偈是第二卽出所

疑之事. □由見如來大品敎時獨稱歎菩薩

德高行美皆得成佛. 爲是事故所以有疑也.

下              欄

今聞佛音聲一偈是第三明今日得解故昔日

疑除卽有二意. 上半偈明解開三下半偈明

解顯一. 此意卽顯昔日以理惑敎之是以敎

惑理之非. 今無漏難思議之力衆生至道場.

此語果與昔日以理惑敎相應也    我本著

邪見此下有五行偈是第二頌上第二悔過自

責疑. 但上長行中本有二. 第一總悔過今

者不頌唯頌第二擧別釋總也. 但上釋中自

有二. 第一悔昔不取大今不頌也. 第二悔

昔取小今者頌之也. 上言而我等不解方便

隨宜所說遇便信受思惟取證. 今就此五行

偈中自分爲三. 初有兩行偈正頌上悔昔取

小. 第二從而今乃自覺下有二行偈明今日

得解. 第三佛於大衆中下一行明惡滅也.

就第二今日得解中有二. 初而今乃自覺非

是實滅度此半行明解權. 第二若得作佛時

下一行半明解顯一也   初聞佛所說此下

有六行半偈是第三義出不頌上長行. 何以

得知. 長行中明昔日有疑不明今日新疑除.

上方便品明權智難測實智甚深   又言佛以

方便力示以三乘敎. [&FFFF]#此生疑惑之心. 但

聞上廣說開三顯一此疑得除. 就此六行半

偈中自有兩段. 今初聞佛所說心中不驚疑

下一偈先出疑惑之心. 第二從佛以種種緣

下五行半廣明疑除. 今就此五行半中自有

三階. 初一行偈正總明疑除也. 第二佛說

過去世無量滅度佛下三行引三世佛皆先三

後一. 別出除疑之敎. 第三世尊說實道下

一行半偈總結疑除也   聞佛柔軟音此下

經數: 一七一五

經名: 法華義記卷第四

頁數: 六一三

上              欄

兩行半偈是第四頌上長行中第三結領解

也但上長行中本有二. 一者結昔之憂今者

略不頌也. 唯頌第二結今日之喜. 但上結今

日喜中本有二階. 一者明惡事去故喜二者

明好事來故喜. 今此兩行半偈亦分爲二.

今初聞佛柔軟音下一行半頌上第一惡事去

故喜. 上言而今從佛聞如是法斷諸疑悔也.

後偈頌第二言今日乃知眞是佛子從佛口生

從法化生得佛法分也   爾時舍利弗法說

開三顯一化上根人中本有四段. 此下是第

三段明如來述成上根人得解之相. 本言四

段之中例開爲二. 此中有二者. 第一佛告

舍利弗先述古. 第二述今從我今還欲令汝

憶念本願下是也   舍利弗汝於未來世此

下是第四段. 卽爲上根人授記就中亦有二

者. 第一盡偈以來正爲舍利弗受記. 第二

從大衆見舍利弗得記仍起隨喜供養比知歡

喜. 1然舍利弗記有長行與偈頌也. 只就長

行中有八重. 第一記行因第二當得作佛下

記2得通別二號也. 第三國名離垢下記國

土第四華光如來亦以三乘敎化衆生下釋物

疑也. 第五其劫名大寶莊嚴下記人物第六

舍利弗華光佛壽下記壽命長短. 第七華光

如來過十二小劫下記其後佛第八華光佛滅

度之後下記像正二法也. 上第四釋物疑. 疑

言華光佛國土純淨所化之人皆是菩薩大

士. 則菩薩大士初不聞三乘之名. 今何故言

以三乘法敎化衆生耶. 解釋者言華光佛所

化實是菩薩大士. 所以說三乘者此則遂大

中              欄

士位懷之意. 何者菩薩位心應爲說四諦者

爲說四諦. 應說十二因緣者爲說因緣堪聞

六度者爲說六度. 今華光佛爲說三乘法用

故言以本願故說三乘法也   爾時四部衆

此下是第二明諸天見舍利弗得記故歡喜.

所以歡喜者正言心平等. 今身子旣得記冀

我亦在斯例是故歡喜也. 就中自有長行與

偈也. 亦就長行中自有二. 第一明大衆見舍

利弗得受記. 第二正明歡喜. 就中有三. 心

大歡喜一句明意業歡喜. 各各脫身所著上

衣下明身業供養. 而作是言下明口業[&FFFF]#歎

也. 偈中有三三偈半明聞法歡喜. 次兩行偈

明見受記故喜. 次一偈明□向也    爾時

舍利弗白佛言我今無復疑悔譬喩品應在此

初. 所以在卷首者意如前述也. 但明因中有

四段. 第一略明開三顯一動執生疑. 第二

懷疑致請. 第三廣明開三顯一斷疑生信.

第四別流通因也. 今者故是第三廣說開三

顯一斷疑生信段本有三. 卽化三根人爲三

段. 法說開三顯一化上根人已訖. 自此下竟

四大弟子受記品是第二段譬說開三顯一化

中根人. 就此譬說化中根人自有四段. 卽

是四品爲四段. 第一此譬喩品一品正明如

來爲中根人譬說開三顯一同歸之理. 正化

中根人也. 第二信解品明中根人領解也.

第三藥草喩品明如來述成中根人得解之

相. 第四受記品明如來爲中根人受記也. 又

就此四段之中各開爲二. 今且就第一正譬

說開三顯一中有二者. 第一先明舍利弗爲

下              欄

中根人更請佛譬說也. 第二明如來答請卽

爲譬說開三顯一之義也. 舍利弗所以爲中

下根人請者凡有二意. 一言此中下根人雖

復識有利鈍然頒類是同. 今上旣在先得解

云何直置其頒類不解同歸之義. 爲此意故

請佛爲說也. 二者如來上旣記上根得佛然

昔是聲聞今成菩薩. 菩薩之德必有兩心自

行則遠心佛果化他則廣濟衆生. 備此二意

是故爲中下根人重請佛說也    今就兩段

之中各開爲三. 請中有三者. 將欲爲中根

人請佛重說開三顯一之義. 是故第一先自

陳己解正由己解同歸之理. 是故得菩提之

記也. 第二卽牒出未解之徒. 從是諸千二百

下是第三結請也. 第二明此學人皆未解人

亦何□千二百人. 今止擧此以爲請端也.

離我見卽是身見也. 及有無見者卽斷常二見

也. 等者卽是見取戒取也. 此諸人等聞佛開

三顯一相與皆以理惑敎以敎惑理. 自疑所得

爲是爲非故言皆墮疑惑也. 從善哉世尊願

爲四衆說其因緣令離疑悔是第三結3請

爾時佛告舍利弗自此下是第三答亦有三段

者. 第一是譬說緣起第二從若國邑聚落以

下盡一百行偈以來正是譬說開三顯一化中

根人. 但中根之徒旣解同歸之理自知必得

佛. 是故第三從汝舍利弗我此法印以下盡

品有六十五行偈卽奬勸中根人受行也. 又

就此三段之中各開爲二. 緣起中二者. 第一

竟皆爲化菩薩故對舍利弗呵中根凡夫. 第

二許爲譬說同歸之理. 所以第一先呵者此

經數: 一七一五

經名: 法華義記卷第四

頁數: 六一四

上              欄

則發起中根之徒忿擊之心令其因忿致啓.

夫有心識者同歸作佛然理唯一致無三差

別上已具明何事不解. 就此第一自有三意.

以種種因緣下明敎一皆爲阿□多羅三□三

菩提耶者明果一. 是諸所說皆爲化菩薩故

者明人一也. 若便呵之太過容生羞恥之心.

或起退墮之意. 由我是佛弟子. 是故致此呵

□. 是故第二從舍利弗今當復以譬喩更明

斯義諸有智者以譬喩得解. 此則明佛許爲

譬說同歸之理. 雖然人根有利鈍之殊解悟

有前後之別. 汝今尙未解我當更譬說. 就

此第二自有二. 然舍利弗下正許譬說. 次

諸有智者下歎中根人也. 聖人洞見物情是

故與奪得時. 前呵後許意致如此. 第二正譬

中有二者. 第一是長行第二是百偈重頌也.

第三六十五行偈Ｃ勸中根人. 有二者. 然Ｃ

勸之意□明弘經益物自行化他種同歸之因

感圓極妙果. 是故第一言汝舍利弗我此法

印一行偈. 先出所弘之經卽是是法華. 第二

從在所遊方勿妄宣傳盡品有六十四行偈.

正Ｃ勸受行弘經益物. 但前化上根人中勸

令行因復勸[&FFFF]#果. 今此卷末唯勸行因不勸

[&FFFF]#果. 但[&FFFF]#果之心易生行因之意難立. 何以

知然. 如世間人無不貪樂高官重位自在富

樂. 然此等皆是報果不空來必由因感. 及至

苦行修道蓋不足言. 是故唯勸行因意肉如

此也   舍利弗若國邑聚落自此下盡一百

行偈是第二正爲中根人譬說開三顯一. 亦

有雨段. 如向所明第一是長行. 第二是偈頌.

中              欄

今就長行之中自有兩段. 第一是開譬第二

是合譬. 今就開譬之中凡開十譬卽譬上方

便品中十種法說也. 十譬者第一從若國邑

聚落竟或至三十在此宅中名爲宅主. 亦□

爲總譬總譬諸佛縱論三世橫辨十方故言總

也. 自餘九譬唯明釋迦. 若如此者唯有二

譬今總別合數故有十譬也. 今者第一舊言

宅體今意不然也. 此卽譬上方便品中今我

亦如是安隱衆生故下有兩行偈. 明釋迦同

諸佛先三後一明化主義也. 第二從長者見

是大火竟無心出意呼曰長者見火譬. 此則

譬上方便品中舍利弗當知我以佛眼觀有四

偈. 明佛在法身地. 見衆生爲五濁所昏. 第

三從舍利弗是長者作是思惟我身手有力竟

視父而已□爲長者救子不得譬. 此卽譬上

方便品中我始坐道場六行半偈明佛用大乘

化衆生不得之意也. 第四從爾時長者卽作

是念此舍已爲大火所燒竟諍出火宅. □爲

長者用三車救子得譬. 此卽譬上方便品中

尋念過去佛所行方便力有十一行偈. 明如

來用三乘化得衆生. 第五從是時長者見諸

子等安隱得出竟無復障□□爲長者見子[&FFFF]#

難譬. 卽譬上方便品中第五舍利弗當知我

見佛子等志心佛道者. 一行偈明如來見衆

生五濁障除大乘機發. 第六從言其心泰然

歡喜踊躍二句□爲長者見子出難故歡喜.

此卽超爲方便品中第七作譬. 上言我卽作

是念如來所以出下有兩行一句偈. 明如來

見五濁衆生大乘機發故歡喜也. 第七從時

下              欄

諸子等各白父言父先所許羊車鹿車牛車願

時賜與□爲諸子索車譬. 追爲上方便品中

等六作譬. 上言咸以恭敬心皆來至佛所一

偈明三乘人索果□換之意. 至下當釋. 第

八從舍利弗爾時長者各賜諸子等一大車以

下□爲長者賜大車譬. 此卽譬上方便品中

第八於諸菩薩中正直捨方便但說無上道有

三句偈. 佛爲三乘人說法華記其得佛. 第

九從是時諸子各乘大車得未曾有非本所望

□爲諸子得大車故歡喜譬. 卽譬上方便品

中第九菩薩聞是法疑網皆已除千二百羅漢

悉亦當作佛. 明三乘人受行大乘之義. 第

十從舍利弗於汝意云何下明長者先許小車

今與大車名不虛妄譬. 譬上方便品中第十

汝等勿有疑我爲諸法王一行半偈. 明如來

敎法不虛妄初始許小終卽與大乘有虛妄不

虛妄意. 至下當釋   今就第一宅主譬亦

名總譬. 明釋迦同諸佛先三後一化五濁衆

生. 以類相從凡有六義卽爲六階. 第一正明

宅主同第二明化處同第三明化門同第四明

所化人同第五明所救事同第六明受化者同

也. 何者初明釋迦同諸佛爲化主卽是長者

義. 第二明化處同者此化主同應在三界.

然此三界繫屬如來卽是長者有一大宅義.

第三明化門同者然五濁衆生. 反流盡源之

時要[&FFFF]#如來言敎. 此言敎之用能通衆生出

苦海之宅到妙樂之所. 卽是長者之宅唯有

一門. 第四明所化人同者所敎化者是五道

衆生. 卽是長者宅中有五百人義. 第五出

經數: 一七一五

經名: 法華義記卷第四

頁數: 六一五

上              欄

所救事同者三界衆生備爲五濁八苦所煎迫

卽是長者宅中有火. 第六明受化者同者五

道衆生所可正受化者有三乘根性. 三乘根性

卽是三十子義. 無異人雖五百然與長者非

盡天性. 至於天性相關者有三十人也. 今

者六義之中唯宅主同是上法說中有. 餘五

義今譬說方有也  先明宅主總明十方諸

佛皆化五濁衆生同. 是一長者義. 今就第

一宅主義中自有三. 一者明長者名1位處. 二

者正出宅主. 三者歎其德. 又此三段中前一

後一各有三意. 中間唯一. 初段中三者一者

先明長者於一國有名. 二者明於一邑中有

名. 三者明長者於一聚落中有名. 問者言何

不從狹至廣今乃從廣至狹. 解釋者言爲欲

從[&FFFF]#至2密是故從廣至狹. 如人於一國得名

然外傳易爲音響. 未若於一門一郡知其虛

實. 雖復令名播於州郡未若一□一里知其

有德. 內合爲義者橫語十方世界六道四生.

縱談無間以上金剛以還. 如來德被有識恩

潤蒼生如長者於國中有德. 若但取十方諸

佛一應化道所及處如釋迦王三千大千等.

猶如長者於邑中有德. 又的論娑婆南閻色

提如來於中利益如聚落有德也. 有大長者

此是第二正出宅主也. 未必年□稱爲長者

唯取有德有行之義也. 其年衰邁此下是第

三歎長者有德自有三重. 第一歎長者內德

第二歎長者外德第三歎長者眷屬也. 今者

第一其年衰邁此歎長者內德. 夫老人必多

識悉此明如來三達洞照是事皆知. 唯取多

中              欄

識悉往古故以衰邁爲譬主. 次言財富無量

亦有田宅是第二歎長者外德. 正明七珍□

盈蔭蓋孤貧. 此明如來外化之德無盡. 是

故有四攝度人慈悲救物也. 夫養命稱田安

身爲宅明如來能生衆生功德智慧如田. 示

物修行之方如宅. 是故大涅槃經云立一切

衆生於五戒十善業此之謂也. 及諸□僕此

是第三歎長者眷屬. 聲聞□支佛狹心短志

猶若□僕也. 其家廣大此是第二義明長者

之宅. 宅以安身爲義. 如來應在三界三界

繫屬如來仍以所化爲宅. 是故維摩經言衆

生是菩薩淨土. 明菩薩所化衆生仍以衆生

爲土. 今明如來化三界以三界爲宅. 然則

三界彌博故言廣大也. 唯有一門此是第三

義. 宅雖廣大□有一門通人出入. 今呼佛敎

爲門. 但三界衆生反流之始會[&FFFF]#如來言敎

然後出離生死必到菩提. 然則五時言敎爲

門. [&FFFF]#二故言一也. 多諸人衆此下是第四義

明長者宅中有五百餘人. 內合三界之中以

類相從凡有五道衆生也. 堂閣朽故此是第

五義明出所救事. 明長者宅中有火內合爲

義者. 明三界之中備有五濁八苦. 煎逼衆生

就中有二. 將明火起先[&FFFF]#所燒之物正明因

薪火傳. 第二周□俱時Ｃ然火起句正明火

起. 今者第一明欲界如堂色無色界如閣也.

然三界衆生皆爲生老病死無常所逼遷故言

朽故也. 三界衆生四大爲牆壁但此四大之

身皆念念生滅故言頹落也. 命如柱根但此

命爲善根所招. 是故念念無常故言腐敗也

下              欄

識如梁棟有心識者呼爲衆生. 是故衆生以

心識爲主. 然此心識取緣亦刹那生滅故言

傾危也. 周□俱時以下此第二正明火起.

周□俱時者四生之中皆有五濁八苦也. Ｃ

然火起者正明火起. 外譬爲義者正由長者

不在致令宅中火起. 下偈中言其人近出未

久之間. 內合如來已曾化此衆生令折伏煩

惱. 于時已作得度因緣但感緣旣盡如來餘

方敎化然衆生更起三毒煩惱  非本意所期.

故言Ｃ然火起也. 長者諸子此下第六義明

五百人中有與長者天性相關者. 有三十子

內合明如來所化有三乘根性入三界中也

長者見是大火從四面起此下竟無心出意是

第二長者見火譬. 此卽譬上方便品中第二

舍利弗當知我以佛眼觀下有四行偈. 明如

來在法身地見衆生爲五濁八苦所昏. 但上

方便品中有三段. 第一明能見第二明所見

第三起悲愍之心. 今此譬中亦作三段譬上

三段. 第一言長者見明能見. 卽譬上方便

品中舍利當知我以佛眼觀是也. 是大火從

四面起此是第二明所見. 卽譬上見六道衆

生貧窮無福慧備明佛見五濁. 今明四生衆

生備有五濁皆起煩惱故言從四面起也. 卽

大驚怖此下是第三階明長者旣是宅中火起

燒逼諸子便起驚怖之心. 此卽譬上方便品

譬本之中第三階爲是衆生故而起大悲心.

明如來旣見衆生爲五濁所昏起悲愍之心.

就中有三. 第一卽大驚怖一句正爲大悲作

譬第二而作是念下竟安隱得出明不自爲.

經數: 一七一五

經名: 法華義記卷第四

頁數: 六一六

上              欄

第三而諸子等下竟怖出所爲人今言卽大驚

怖者悲意忽至因之爲驚內合. 如來昔日已

於二萬億佛所曾敎化衆生. 于時已作得度

因. 自爾已後更復貪著五塵廣起煩惱失昔

日之解悲意之事. 故言驚也. 非唯直失解

而已亦恐衆生廣起煩惱斷絶善根成一闡提

墮三途彌劫受苦. 故言怖也. 而作是念我

雖能於此所燒之門安隱得出者是第二明怖

不自爲. 上言□佛敎爲門今者何故此門被

燒耶. 解言乃是□佛敎爲門不言此敎被燒.

但敎所化衆生自是被燒故如彼一門立大學

門. 云何不言兩板雙扇讀書解義耶. 故知

一門中人解義譯書也. 安隱得出者明如來

昔日親[&FFFF]#大乘之敎離三界八苦成就種覺故

言安隱得出也. 而諸子等以下是第三出怖

所爲人. 衆生貪染五塵故言樂著終日運役

三業無一可記故言戱也. 不覺五濁八苦爲

逼若使覺九十八使是失便怖畏三途之苦.

祇由不覺故不知不驚怖也   舍利弗是長

者作是思惟此下竟視父而已是第三明長者

救子不得譬. 卽譬上方便品中第三我始坐

道場下六行半偈. 明如來用大乘化衆生不

得. 但上譬本之中有三段. 第一言我始坐

道場觀樹亦經行半行偈明如來用大乘化衆

生不得之處. 今者不爲作譬也. 第二言於

三七日中思惟如此事半行. 明如來用大乘

化衆生不得之時節. 今者亦不爲作譬也.

唯爲第三正用大乘化衆生不得作譬. 然此

意本非涉言敎正明如來之意作大乘化道方

中              欄

法. 上第三正化不得中本有三段. 第一用

大乘擬宜. 第二無大乘機. 第三息大乘化.

今者亦具足爲此二段作譬. 但譬意旣委悉

宜開爲兩段. 第一作勸敎第二從我當爲說

怖畏之事下作誡敎也. 如來在世雖復言滿

三千形遍六道. 大而爲論不出誡勸兩途.

是故出世之始仍言諸惡[&FFFF]#作衆善奉行. 衆

善奉行卽是大慈勸善諸惡[&FFFF]#作卽是大悲誡

惡. 是故慈欲與樂勸令行善悲能拔苦誡令

斷惡. 故如昔說苦集兩諦卽是大悲誡惡.

次明滅道二理卽是大慈勸善. 今此譬意亦

復如是. 就此勸誡之中各有三段皆擬上譬

本中三段者. 第一先以勸敎擬宜. 第二卽

明諸子無有堪受勸之機. 第三息勸敎也.

今明勸敎擬宜卽譬上方便品中言我所得智

慧微妙最第一以大乘擬宜. 上唯明智慧今

此譬中廣明智之與境. 故就此擬宜譬中自

有二. 第一是長者作是思惟我身手有力者

先明長者以身手救濟. 內合明如來思惟法

身有應之功. 智慧有濟拔之力. 第二言當

以衣[&FFFF]#若以机案從舍出之此正明慈念彌

至. 欲以衣[&FFFF]#□子欲以机案擎之. 內合如

來正用大乘勸敎擬宜. 衣[&FFFF]#譬大乘因机案

譬大乘果. 欲明如來旣有智慧身手以大乘

因與衆生. 欲以大乘果與衆生令出也. 復

更思惟此是第二明諸子無有堪受勸之機.

卽譬上方便品中第二階. 衆生諸根鈍著樂

癡所盲如斯之等類云何而可度. 此中有二.

第一明大敎於其人無用. 第二正明無大機.

下              欄

今者第一此舍唯有一門而復狹小者. 明大

乘敎之門于時不化得衆生出離三界. 此敎

門於其無用. 不能容受義稱狹小也. 問者

言門自狹小不能通諸子得出. 何關諸子不

肯出耶. 解釋者言. 經文自言諸子幼稚未

有所識不肯從門出. 若有識有知豈應在門

內爲火所燒. 但于時大乘敎於衆生無用義

成狹小也. 諸子幼稚下第二正明無機就中

有二. 第一一諸子幼稚者明衆生有天人五戒

十善小機也. 未有所識者此是第二意正明

衆生無大乘機. 故言未有所識. 若不擧其

有小無以顯其無大也. 上擬宜中第三爾時

諸梵王下引證證無大機. 今者不爲作譬也.

戀著戱處此下是第三明長者息勸敎. 此卽

譬上方便品中第三階. 我卽自思惟若但[&FFFF]#

佛乘衆生沒在苦不能信是法破法不信故墜

於三惡道我寧不說法疾入於涅槃. 或當墮

落爲火所燒者明衆生旣無有心大之心. 若

强以大乘化已或能轉生誹謗. 墮落三途故

言爲火所燒也. 我當爲說怖畏之事. 此舍

已燒宜時疾出無令爲火之所燒害自此下是

第二作大乘誡敎. 然誡之爲義卽說苦言迫

第二作大乘誡敎. 然誡之爲義卽說苦言迫

之. 此中有三段. 亦譬上法說中三段. 第一先

用誡敎擬宜. 第二明諸子無有堪受誡之機.

第三明長者息誡[&FFFF]#之敎. 今言擬宜者. 還

譬上方便品中第一言我所得智慧微妙最第

一. 明如來用大乘擬宜衆生. 此中自有兩

階. 一者先明長者思惟作誡[&FFFF]#之敎. 明如

來思惟欲爲衆生說三界之中有五濁八苦生

經數: 一七一五

經名: 法華義記卷第四

頁數: 六一七

上              欄

老病死逼之令厭也. 第二正明擬宜. 問者

言. 如來種智洞見物情. 承機赴感義在一時.

方言思惟將不乖種智之明貶三達之照耶.

解釋者言若論實處本絶言像. 今據[&FFFF]#涉形

不無此義. 若使怪言如來方復思惟作誡勸

之敎者. 亦應怪言有丈六之體亦應疑上於

三七日中思惟. 丈六三七曾不1□疑. 何意

忽怪作誡敎耶. 此意明如來大悲之意不已

2攝救之心彌至. 善始令終常爲大乘也. 作

是念已如所思惟具告諸子. 汝等速出此下

正明長者用誡敎擬宜. 內合正明如來用大

乘誡敎擬宜衆生也. 父雖憐愍此下是第二

明衆生無有堪受誡敎之機. 自有二. 第一父

雖憐愍善言誘喩標牒上句. 第二而諸子等

不肯信受. 不驚不畏以下正明無大機. 卽

譬上衆生諸根鈍著樂癡所盲如斯諸等類云

何而可度. 無有大乘機也. 亦不爲引證作

譬也. 但東西走戱視父而已此是第三卽息

誡[&FFFF]#之敎. 南北是縱東西爲橫. 若使衆生

心用與大下道理相附. 則如南北之縱祇由

衆生不會眞理於生死之中. 橫理用心譬如

東西也. 馳騁五塵之中呼之爲走. 雖復運

動三業無善可冀稱之爲戱. 唯有感見丈六

之機故言視父. 無有感說大乘之機故言而

已    爾時長者卽作是念此舍已爲大火所

燒以下竟諍出火宅是第四明長者用三車救

子得譬. 卽譬上方便品中第四尋念過去佛

所行方便力十一行明如來用三乘化得衆

生. 但上譬本中本有兩段. 初有十行偈正明

中              欄

如來用三乘化得衆生. 第二從久遠劫來下

一偈釋疑. 今不爲3釋作譬唯爲正用三乘化

得衆生作譬. 但上正用三乘化中本有四段.

第一用三乘擬宜. 第二見三乘人機. 第三爲

說三乘敎. 第四便有涅槃音及以阿羅漢法.

僧差別名一行明三乘人受行. 今此譬中亦

具足爲上四段. 於譬上擬宜中本有三. 第

一尋念過去佛所行方便力我今所得道亦應

說三乘此一行名見敎擬宜. 第二作是思惟

時下四行半明諸佛[&FFFF]#歎. 第三舍利弗當知

下一行明釋迦歸命諸佛也. 今者唯爲第一

作譬略不爲下二作譬也. 今言爾時長者卽

作是念此舍已爲大火所燒下竟得勉斯害.

先明長者用三車擬宜. 但指用三乘擬宜猶

未爲說也. 我及諸子若不時出必爲所焚者

凡有兩解. 傳印法師云. 我化道所及之人

故言我及諸子. 今雲法師云如來化道有被

物之功呼之爲父. 衆生[&FFFF]#敎生善卽是子義.

衆生若使遂留住三界斷絶善根. 無紹繼之

能卽是子死之義. 如來化功於此衆生斷卽

是父死之義. 我及之言其意如此也. 就此

擬宜中有二. 一者從初說我今當說設方便

先明不見敎. 卽爲方便品中尋念過去佛所

行方便力作譬也. 二者令諸子等得[&FFFF]#斯害

者正明擬宜卽爲方便品中我今所得法亦應

說三乘作譬也. 父知諸子先心各有下訖情

必樂著是第二明長者知諸子等宿好之心.

此卽譬上方便品中第二復作是念我出濁惡

世如諸佛所說我亦隨順行明如來見三乘人

下      欄

機. 然此是小乘機那得言先有此機耶. 若言

二萬億佛所于時已曾受大乘化呼此爲先心

者. 于時衆生有大乘之善. 若爾者是卽先

心有大乘之志那得言先心有小乘善機. 解

釋者言. 此則與所習感應相應. 何者今日感

佛之善從原身以來有善以來皆盡感聖. 然

原身以來諸善皆有習因之力感未來習果.

然過去習因之善亦有値小乘敎于時生狹心

之善. 亦曾値大乘敎生廣心之福自有値小

生廣. 自有値大生狹. 然此諸善因皆作習因

感未來習果. 然未來諸善若有漏善若無漏

善若狹心善若廣心福皆是習果. 又過去若

狹心善擧體爲未來廣心善作習因. 亦擧體

爲未來狹心善作習因. 亦擧體爲未來無漏

善作習因. 亦擧體爲未來有漏善作習因.

昔日有廣心善亦如此. 夫習因習果本是同

性相招. 雖復廣狹之殊漏無漏別至於爲善

之義其理[&FFFF]#異. 是故習因習果互得相關.

若據今日大乘善習果望昔日者. 是習因此

則大乘宗有先心所好. 若據今日狹心善望

昔日者昔日一切諸善皆是習因. 此則今日

小乘善宗有先心所好. 今言先心正在於此.

然因果多途非可一類. 若以同性相招卽習

因習果能致樂受. 卽是報因報果感見聖人.

卽是感應因果. 有人言未來善感正言曾有

之善已生何假聖應. 今所習不然. 夫感應

理微非[&FFFF]#心所見. 一念生善能感習果. 時

非緣不發. 是故曾有之善正招習果又傍感

聖人爲生果之緣. 若言未來習果能感聖者.

經數: 一七一五

經名: 法華義記卷第四

頁數: 六一八

上              欄

亦應未來樂受能招於大. 善感樂果果在未

來. 亦應善感習果果在未來. 未來習果旣感

聖亦應未來樂受能感於大. 若果報無有感

大之力亦應習果無有感聖之功. 至於此難

實覺難通. 而苟執未來其理不可. 故知報

因之力正感樂受傍招於大爲樂受之緣. 亦

何異習因之力正感習果. 傍感聖之功爲其

生果之緣耶. 而告之言汝等所可玩好希有

難得此下竟皆當與. 汝是第三明長者爲說

三車. 卽譬上方便品中第三思惟是事已卽

趣波羅捺諸法寂滅相不可以言宣以方便力

故爲五比丘說. 明造鹿苑說三乘. 今就此第

三段中自有四階. 第一[&FFFF]#歎三車第二示車

處第三勸取三車第四許與三車. 不虛而告

之言. 竟後必憂悔此是第一明長者[&FFFF]#歎三

車內合如來[&FFFF]#歎三乘. 下合譬言汝等當知

此三乘法皆是聖所稱歎. 如此種種羊鹿牛

車今在門外可以遊戱此是第二明長者示諸

子三車處. 內合如來示三乘人果處. 三車

旣在門外然三乘人盡無生智在三界外. 若

同斷三界正使煩惱盡出三界外證盡無生

智. 故言示三車處也. 汝等於此火宅宜速出

來此是第三長者勸諸子往取三車. 內合明

如來勸三乘人修行取盡無生智. 下合譬言

汝但當懃修精進也. 隨汝所欲皆當與汝此

是第四明長者許與三車不虛. 內合明如來

語三乘人言. 汝等但修無漏治道斷三界煩

惱盡出三界外. 保得盡無生智. 下合譬言

我今爲汝保任此事終不虛也. 爾時諸子聞

中              欄

父所說珍玩之物此下是第四段明諸子受

行. 卽譬上方便品中第四便有涅槃音及以

阿羅漢法僧差別名. 明三乘人受行遂得聖

道. 今就此第四中自有四階. 第一竟心各

勇銳此明衆生聞說三乘敎. 卽生外凡夫善

根. 第二互相推排一句譬衆生聞說三乘敎.

修行登內凡夫位. 雖復推排猶自未得出門.

何以. 內凡夫猶是具縛. 修行伏煩惱卽是

動義. 不能斷結出生死. 卽是未動亦有動不

動義. 第三言競共馳走一句卽譬衆生聞說

三乘敎修行得無漏入無相行. 成七種學人.

各修無漏斷煩惱卽是競也. 同觀無相之理

卽是共也. 興心心進卽是馳走也. 第四言爭

出火宅一句卽譬七種學人修行遂證羅漢

果. 出三界外得盡無生智. 彼此各異證譬

如爭也. 前三句長出上法說所無. 後一句

只爲法說作譬   是時長者見諸子等安穩

得出此下竟無復障□是第五明長者見子出

火難譬. 譬上方便品中第五舍利弗當知我

見佛子等志心佛道者無量千萬億. 明如來

見諸衆生大乘機發. 此中亦應具通學人無

學人大乘機發. 今此文中略明無學人. 所

以爾者. 爲欲喩揚無學學人正使未盡. 是

故貶之爲劣阿羅漢□支佛大力菩薩斷正

使. 已盡. 是故褒之爲勝. 問者言. 若爾者無

學人必應在前大乘機發. 七種學人必應在

後大乘機發. 解亦應爾. 解釋者言本不定判

無學人必應在前大乘機發學人必應在後.

問者所論據人有勝劣學人爲劣無學人爲勝

下              欄

也. 今就此譬中自有兩階. 初是時長者見

諸子等安穩得出. 先明斷惑出三界外登無

學果也. 第二言皆於四衢道下正明大乘機

發. 四衢道者東西盡徹南北交通. 此明四

邊無障. 露地者此明上又無□. 五處無障此

表明大乘機發五濁不能爲障. 下卽釋言無

障. 此釋四邊無障又言無□此釋上又無□

也   其心泰然歡喜踊躍此是第六明長者

見子出難故歡喜. 卽譬上方便品中第七我

卽作是念下竟今我喜無畏二行一句. 明如

來見三乘人大乘機1本發故歡喜. 但上譬本

中有二. 初兩行明致喜所由. 今不爲作譬.

第二言我今喜無畏一句正明歡喜. 今正爲

此作譬. 然大乘機發稱如來本來. 是故其

心泰然歡喜踊躍   時諸子等各白父言父

先所許珍玩之具羊鹿牛車願時賜與此是第

七諸子索車. 譬此卽譬上方便品中第六咸

以恭敬心皆來至佛所曾從諸佛聞方便所說

法一偈. □爲三乘人索果. 所索果者是昔

日小乘果上機發是第五. 索果是第六. 佛

喜是第七. 此明一時之義. 祇是大乘機發時

索昔日所許之果. 亦是索果之時卽是大乘

機發時. 時雖無前後義有始終. 祇得言大

乘機發故索果不得言索果故大乘機發也.

此譬中先明佛後明索果者. 此逐親[&FFFF]#作義.

大乘機發是今日之要. 索果本非要也. 何

以知然. 正明大乘機發稱如來本心. 是故

佛喜繫機發之後. 索果之心索昔日所許小

乘之果. 此乃是惑倒之心不解方便之意.

經數: 一七一五

經名: 法華義記卷第四

頁數: 六一九

上              欄

云何是要. 是故索果義繫佛喜之後也. 今

略述索車義凡有四重. 述人解不同. 第一明

三車體相第二覆明索車義. 第三明有索無

索第四述人解. 第一(兩問答)夫師習不同意致

各異. 古來舊義體用通漫. 有人解言. 索珍寶

大車經文自言是時長者各賜諸子等一大車.

若不索大云何與大. 卽時所習意謂不爾.

前文自言時諸子等各白父言父先所許三種

寶車願將賜與. 若言索大何故心三. 故知

昔日所許三種小車旣言父先所許云何索

大. 諸子卽是三乘人三乘不一故言諸也. 三

種寶車卽是羊鹿牛車卽譬昔日阿羅漢□支

佛大力菩薩1三學人究竟果. 珍寶大車平等

種無三種差別卽譬今日法華經中爲衆生受

記同得佛果. 且自長者昔在門內許時門外.

三車賜諸子今□門內之苦出門外. 得車故

樂旣出門外不見有車. 是故就父心索. 何

關索大車. 問者言. 旣不索大何故與大. 解

釋者言. 以大化小是故與大. 問者言. 若使索

小與大亦可索大與小. 解釋者言法相不然.

云何苟在無別. 三小唯是一大. 今者與大由

大乘機發. 是故會昔三小成今一大. 是故今

日與大道理可然. 又有人解. 是言敎中索.

又有人解. 是機中有索. 卽時所習就情明索

意在後途. 明三車體相. 第二(有九問答)大判三家

果地功德凡有二種. 一者是有爲果. 二者無

爲果. 無爲果中自有二種. 一因盡無爲卽是

三界因斷也. 二者果盡無爲卽是三界果亡

也. 此二種無爲本非車體何以知之. 此經

中              欄

雖不類然明常欲遣昔日結斷無處. 以之爲

果故. 二乘車以運載爲用今二種無爲本無

運義. 故知非是車體. 是則二種無爲置而不

論. 今就有爲果中有二種. 一者功德二者智

慧. 但功德智慧此二難明. 分別之相現顯

涅槃義記. 今略述其相以立義宗. 正取寄境

修行卽是功德. 故如[&FFFF]#緣布施寄境修定.

禪定判時卒不辨. 前境有好有惡是寄一靑

境得修四禪. 智慧之用則不如是. 今者用心

照境. 識苦集之智非滅道智. 是則功德之用

寄境修心. 智慧之用. 用心照境. 且又智慧背

我而照境. 功德向我而修心. 今明車體又不

取功德. 何以故. 功德之用無運載故. 唯取智

慧以爲車體. 智慧衆多復非一條. 今據境

□心不出十智. 十智者一苦智二集智三滅

智四道智. 五名字智六法智七比智八他心

智九盡智十無生智. 雖有十智今□論車體

唯取盡智無生智以當車體. 其餘八智非正

車體. 雖非正體得爲校具. 所以言四諦智

非正車體者. 本言車在門外. 若言四諦智

是車體者七種學人已具四諦智. 故不當車

體也. 復言名字智非正車體者. 知法名字

是名字智. 非唯七學人已有名字智. 凡夫有

名字智. 故知名字智非車體也. 法智者知現

在法名爲法智. 凡夫及七種學人皆知現在

法. 故知法智復非車體也. 本言比知過去

未來法名爲比智. 凡夫及七種學人皆能比

知過去未來法. 故知比智復非車體也. 所

以言他心智非車體者. 外道五通亦得他心

下              欄

智. 故知他心智復非車體也. 唯有盡智無生

智正是車體. 問者言. 若盡智無生智車體

者是則三無學人唯有盡無生智無有八智.

七種學人唯有八智無有盡智無生智. 解釋

者言. 無學人羅漢自具十智. 但於十種智

中唯取盡智無生智. 以當車體. 其餘八智非

正車體. 若論七種學人亦有盡無生智. 但

有法不同故. 如須陀洹照三途因盡卽是盡

智. 照三途果亡卽是無生智. 今七種學人

猶有三界生云何有此盡智無生智. 且自三

車本在門外. 若便呼七種學人盡智無生智

爲車體者. 則是三車便在門內也. 問者又

言. 若爾七種學人唯有八智不具十智耶

2解者言. 七種學人緣他因果盡智卽是盡智

無生智. 問者言. 若爾七種有盡無生智卽是

車體. 解者言. 本言我生已盡我不受後有.

今緣他生智我不得無生. 何異貧窮人晝夜

數他財寶. 問者復言. 無學果地具有十智. 今

以何義故唯取盡智無生智以當車體也. 解

釋者言. 盡智無生智具二義故得爲車體. 一

者果時有二者緣果起. 言果時有者羅漢金

剛心時斷正使. 已盡于時未有極果. 祇是

成無學. 時方有此盡智無生智. 故果時有

也. 緣果起者旣已成無學. 于時因盡是有

餘涅槃. 果盡是無餘涅槃. 于時緣我三界果

亡是無生智. 此卽緣果起也. 是故有緣得而

證卽是果時有. 緣證卽是緣果起也. 時有

何故不爲車體. 解言. 本體緣我生已盡我不

受後有. 滅智不然. 故不爲體. 問者復言.

經數: 一七一五

經名: 法華義記卷第四

頁數: 六二○

上              欄

若我生已盡我不受後有者亦所□言緣我.

滅智是我有也. 解釋者言. 此滅諦智有二義

故不爲車體. 一者緣他滅卽是緣天下滅諦.

二者功用智卽是見滅諦時能斷結使. 未必

皆是緣果起. 今盡智對成二義. 唯緣在於

我不緣於他. 無學時有非功能用智也. 問者

言. 若盡無生爲車體者. 今得羅漢時義主常

言于時已證得無上智. 然羅漢報身是三界

內法. 若爾卽是三界證此二智. 是則二智

卽是三界內法. 云何言三車在門外耶. 解釋

者言. 證二智時實如來旨不得稱此二智是

三界內法. 何以知然. 此二智起時必緣境而

生緣三界因盡. 卽是出三界外心照三界果

亡. 亦是出三界外意. 是故緣境界義別. 故知

非是三界內法也. 問言. 界內界外相貌云何.

而當高下爲異隔□作談論. 解釋者言. 內

外分流未必縱談勝負橫語優劣. 直是果報

隔絶稱之內外也. 問者又言. 若使得羅漢之

日于時已證二無爲者. 是則盡無生智卽非

車體. 何以知然. 車本運載行人到於涅槃.

于時旣已證得二涅槃. 故知二智無車之功

也. 解釋又言. 但得羅漢時已得二種涅槃.

但入無餘時此義旨顯. 何以知之. 祇入無

餘涅槃之時. 于時因盡義顯果盡義彰. 是故

二智之功運入義顯. 若不爾者云何得有果

乘之義耶. □明索車義第三1有七問答. 索

以心取爲義. 車以運載爲能. 今言所索是車

故言索車. 昔日斷正結盡時出三界外得無

爲涅槃. 旣隨佛敎修行斷結正結旣盡成無

中              欄

學果. 然羅漢□支有三明之智. 用天眼之

智誡觀未來猶有生死. 自覺死後不得便入

涅槃. 佛昔勸導但修行斷三界煩惱. 盡時

得無生智得入無餘涅槃. 正言照生因盡是

盡智具足. 照我生果亡是無生智具足.  而

今日覺生因未盡盡智未具尙有生果. 無生

智未具如來言斷正使得盡智無生智具足.

是何處耶. 此卽是索義于時卽有以理惑敎

以敎惑理. 若以理惑敎則有索義若以敎惑

理則無索義. 今現見生死未盡云何得入涅

槃. 生死旣未盡佛敎何故言斷正使盡得入

涅槃. 今二智究竟是何處耶. 此卽以理惑

敎有索義也. 然佛是至人誠言無二. 旣說斷

正結盡得入涅槃. 佛語不虛云何不信. 如今

所見生死何必是生死耶. 便言我生已盡所

作已辨. 自言二智究竟得入無餘. 此則以

敎惑理無索義也. 今明索義正取以理惑敎.

不取以敎惑理. 是故三無學人□以理惑敎

皆有索義. 昔見道諦思惟是生死因義. 兩

宗餘習非生死因. 義同無記. 此就敎爲論非

是理談. 問三無學人以理惑敎. 有索義者所

索之車□應一種. 解言實如來旨. 正言佛說

一解脫義. 解脫齊故三車亦等. 問者復言.

若說解脫義齊. 三車等者不應有羊鹿牛車

三種優劣. 解者言. 因斷三界正使盡同得盡

智. 亦同照三界果亡得無生智. 是故三無學

人二智一種. 亦斷三界子果兩縛. 故解脫

義齊也. 所以有此羊鹿牛車三種優劣者.

聲聞止斷正使別相枝條. 能荷負最劣取譬

下              欄

羊車. 緣覺侵斷小習知見少廣取譬鹿車.

菩薩斷習淨盡知見圓明運用最勝取譬牛

車. 負重致遠橫語知見. 有勝負之殊. 是故

有三優劣. 問者言. 若習非正結何故斷使亡

耶. 解釋者言. 爲妨習知見是故斷之也. 問

者復言. 若爾便應習氣盡處製盡無生智.

解釋者言. 本斷三界因果盡處製此二智.

今習氣非三界之因. 云何習氣盡處制二智

耶. 問言. 若不習氣盡處制二智者何故斷此

習耶. 解言. 猶如前釋爲欲廣集知見何開爲

二智耶. 問者又言. 知見卽是盡智無生智.

然盡智無生智祇是知見何故避盡無生名道

知見耶. 解釋復言. 夫知見名同知見意異.

盡智無生智成無學時具此二智   其有二義

具如前說. 問者所論是成無學後. 爲欲廣習

知見得此知見必須斷習得. 是故智成功用.

云何與盡智無生智同. 問者言若阿羅漢猶

有生死不得入涅槃者. 是則無學行人皆不

得入無餘涅槃. 不應言羅漢心得自在. 解

釋言. 從來判此有理有敎. 若□實理何曾入

無餘神明不可斷滅. 就敎爲論得入涅槃.

昔敎不言三界外更有生死. 是故以敎惑理

得入涅槃. 卽是羅漢心得自在義也. 明有

索無索第四(有一問答)七種學人皆無索車之義.

阿羅漢□支佛大力菩薩三無學皆有索義

也. 長者本道三車在門外. 但出門外三車相

與. 今七種學人猶在門內云何就門內索車.

若使出門外覓車不得. 可就父心索. 斷三界

因果未盡云何已索盡無生智. 但三無學人